Izziņa par atzinumos sniegtajiem iebildumiem par

**likumprojektu "Grozījumi Republikas pilsētas domes un novada domes vēlēšanu likumā"**

|  |
| --- |
|  |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. |  | **Finanšu ministrija** (29.05.2019. atzinums Nr.12/A-2-4/2484):  Norādām, ka Iekšlietu ministrijai valsts pamatbudžeta bāzē 2019.gadam apakšprogrammā 11.01.00 "Pilsonības un migrācijas lietu pārvalde" tika paredzēts finansējums 953 805 *euro* apmērā Eiropas Parlamenta vēlēšanu norises nodrošināšanai 2019.gadā (paziņojumu sagatavošana un izsūtīšana vēlētājiem, vēlēšanu sarakstu drukāšana, Vēlētāju reģistra sagatavošana). Ņemot vērā Iekšlietu ministrijas norādīto ekonomiju no Eiropas Parlamenta vēlēšanu norises nodrošināšanai piešķirtā finansējuma, izskatot likumu “Par valsts budžetu 2019.gadam” Saeimā 2.lasījumā, tika atbalstīta līdzekļu pārdale 169 952 *euro* Centrālajai vēlēšanu komisijai. Arī 2018.gadā Saeimas vēlēšanu un 2017.gadā pašvaldību vēlēšanu norisei paredzēto pasākumu finansēšanas nodrošināšanai ietaupītais finansējums (2018.gadā – 1 031 362 *euro* un 2017.gadā – 460 472 *euro*) ar Ministru kabineta atļauju tika pārdalīts citu pasākumu īstenošanai.  Uzskatām, ka nav atbalstāma Likumprojekta tālāka virzība, ja tā īstenošana var netikt nodrošināta nepietiekamā finansējuma dēļ, turklāt katru gadu Iekšlietu ministrijas budžetā veidojas līdzekļu ietaupījums no vēlēšanu norises nodrošināšanai paredzētā finansējuma. Līdz ar to Likumprojekta īstenošanai nepieciešamais finansējums 2020.gadam 60 403 *euro* apmērā Pilsonības un migrācijas lietu pārvaldei (turpmāk – PMLP) Vēlētāju reģistra un e-pakalpojuma “Reģistrācija balsošanai pa pastu vēlētājiem, kuri uzturas ārvalstīs” programmatūras pilnveidošanai ir nodrošināms Iekšlietu ministrijai piešķirto valsts budžeta līdzekļu ietvaros, atbilstoši precizējot informāciju Likumprojekta anotācijas III sadaļā vai likumprojekts virzāms izskatīšanai Ministru kabinetā valsts budžeta 2020.gadam likumprojektu paketē tikai pēc tam, kad tā īstenošanai tiks piešķirts papildu nepieciešamais valsts budžeta finansējums.  **Finanšu ministrija** (19.07.2019.atzinums):  Vēršam uzmanību, ka Finanšu ministrijas iepriekšējā atzinumā izteiktie iebildumi attiecībā uz Iekšlietu ministrijai nepieciešamo papildu finansējumu nav ņemti vērā, līdz ar to Finanšu ministrija uztur iepriekš izteiktos iebildumus, vienlaikus lūdzot Tieslietu ministriju atbilstoši aizpildīt izziņas 1.punktu. | Iekšlietu ministrija ir veikusi izvērtējumu par iespējamajiem resursu avotiem projekta īstenošanas nodrošināšanai un informēja, ka nevar nodrošināt tā īstenošanu Iekšlietu ministrijai izpildei piešķirto valsts budžeta līdzekļu ietvaros. Papildu finansējums ir nepieciešams Vēlētāju reģistra un e-pakalpojuma "Reģistrācija balsošanai pa pastu vēlētājiem, kuri uzturas ārvalstīs" programmatūras pilnveidošanai.  Savukārt Centrālajai vēlēšanu komisijai projektā ietvertā risinājuma ieviešanai papildu finanšu līdzekļi ir nepieciešami pasta balsošanas pieteikumu reģistrēšanai, pieteikumu iesniedzēju pārbaudei Vēlētāju reģistrā, tīmekļa vietnes adreses, kur pieejami balsošanas materiāli, nosūtīšanai vēlētājiem, atbilžu sniegšanai uz vēlētāju, kuri pieteikušies balsot pa pastu, jautājumiem un sūdzībām, projektā paredzētā tehniskā risinājuma sagatavošanai un vēlētāju informēšanai.  Kā liecina Eiropas Parlamenta vēlēšanas 2019. gadā, pasta balsošanai pieteicās 1290 vēlētāju. Viņu iesniegumus apstrādāja septiņu locekļu pasta balsošanas iecirkņa komisija sešas dienas. Papildus tam pasta balsošanas rīkošanā bija iesaistīti Centrālās vēlēšanu komisijas darbinieki pirms pasta iecirkņa komisijas darba sākuma un pasta iecirkņa komisija vēl pēc pieteikumu apstrādes. Centrālās vēlēšanu komisijas finansējums 2021. gada pašvaldību vēlēšanu nodrošināšanai ir ieplānots 2013. gada līmenī (tas ir 362 000 *euro*), taču pa šo laiku materiālu iegāde un pakalpojumi ir būtiski sadārdzinājušies, ko rāda arī 2019. gada Eiropas Parlamenta vēlēšanu pieredze. Piemēram, vēlēšanu aploksnes 2013. gadā izmaksāja 1,8 centi gabalā, bet 2019. gadā – 2,7 centi. Tādējādi jaunu funkciju uzņemšanās līdzšinējā budžeta robežās kļuvusi apgrūtināta. |  | Projektam pievienots Ministru kabineta sēdes protokollēmuma projekts. |
| 2. |  | **Finanšu ministrija** (19.07.2019.atzinums):  Vienlaikus papildus norādām, ka Centrālās vēlēšanu komisijas (CVK) pamatbudžeta bāzes izdevumos 2020.-2022.gadam budžeta programmā 03.00.00 “Pašvaldību vēlēšanas” pašvaldību vēlēšanu nodrošināšanai 2021.gadam ieplānots finansējums 362 261 *euro* apmērā, kura ietvaros plānots informēt sabiedrību par CVK pieņemtajiem lēmumiem, pašvaldību vēlēšanu kārtību un rezultātiem, tādējādi uzskatām, ka CVK ir jāizvērtē iespējas likumprojektā paredzēto risinājumu ieviešanai nepieciešamo finansējumu 2021.gadam 13 000 *euro* apmērā nodrošināt piešķirto valsts budžeta līdzekļu ietvaros. Turklāt uzskatām, ka atkārtoti ir jāizvērtē nepieciešamība piesaistīt 2 darbiniekus, ņemot vērā, ka nav prognozējams vēlētāju skaits ārvalstīs, kas izmantos iespēju balsot pa pastu, un attiecīgi nav zināma potenciālā darbinieku noslodze.  Ievērojot iepriekš minēto, kā arī ņemot vērā, ka nav atbalstāma tādu likumprojektu pieņemšana, kuru izpilde var netikt nodrošināta nepietiekamā finansējuma dēļ, uzskatām, ka Likumprojekta tālāka virzība ir atbalstāma tikai tad, ja tā īstenošanai nepieciešamais finansējums Iekšlietu ministrijai (Pilsonības un migrācijas lietu pārvaldei) 2020.gadam 60 404 *euro* apmērā un CVK 2021.gadam 13 000 *euro* apmērā tiek nodrošināts piešķirto valsts budžeta līdzekļu ietvaros, vai pēc tam, kad IeM un CVK tiks piešķirts papildu nepieciešamais valsts budžeta finansējums.  **Finanšu ministrija** (19.07.2019.atzinums):  Anotācijas III sadaļas 6.punktā jāsniedz detalizēti aprēķini CVK papildu nepieciešamā finansējuma apmēram. | Skat. izziņas 1. punktu.  Anotācijā ir sniegts pietiekams finanšu aprēķins. Anotācijas III sadaļas 6. punktā jau minēts 13 000 *euro* sadalījums pa izdevumu veidiem un darbinieku atlīdzības aplēses formula. |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums | 12.06.2019. | | |
|  |  | | |
| Saskaņošanas dalībnieki | Ārlietu ministrija; Finanšu ministrija; Iekšlietu ministrija; Vides aizsardzības un reģionālās attīstības ministrija; Centrālā vēlēšanu komisija; Latvijas Pašvaldību savienība; Eiropas Latviešu apvienība; Pasaules brīvo latviešu apvienība | | |
|  |  | | |
|  |  | |  |
| Saskaņošanas dalībnieki izskatīja šādu ministriju (citu institūciju) iebildumus | |  |  |
|  | | Finanšu ministrija un Iekšlietu ministrija | |
|  | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | |  | |
|  | |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | | 3 | 4 | | 5 |
| 1. | 2.pants:  33.2 panta (2) Aizlīmēto pasta vēlēšanu aploksni vēlētājs ievieto aploksnē (turpmāk – reģistrācijas aploksne). Reģistrācijas aploksnē vēlētājs ievieto arī pašrocīgi parakstītu apliecinājumu, ka balso personīgi un, norāda savu vārdu, uzvārdu un personas kodu. Reģistrācijas aploksni vēlētājs nosūta attiecīgajai republikas pilsētas vai novada vēlēšanu komisijai. Uz reģistrācijas aploksnes atzīmējams, ka tajā ir pasta vēlēšanu aploksne, un norādāms attiecīgā vēlētāja vārds, uzvārds un kārtas numurs, ar kādu vēlētājs reģistrēts vēlētāju sarakstā. | | **Iekšlietu ministrija** (29.05.2019. atzinums Nr.1-57/1250):  projekta 2.pantā ietvertā 33.2 panta otrā daļa nosaka, ka vēlētājs reģistrācijas aploksni nosūta attiecīgajai republikas pilsētas vai novada vēlēšanu komisijai. Uz reģistrācijas aploksnes ir atzīmējams, ka tajā ir pasta vēlēšanu aploksne, un norādāms attiecīgā vēlētāja vārds, uzvārds un kārtas numurs, ar kādu vēlētājs reģistrēts vēlētāju sarakstā.  Vēršam uzmanību uz to, ka no projekta nav saprotams, kādā veidā vēlētājs uzzinās, kurai attiecīgajai vēlēšanu komisijai vēlēšanu aploksne ir adresējama, un kāds ir kārtas numurs, ar kādu vēlētājs reģistrēts vēlētāju sarakstā.  Ņemot vērā minēto, lūdzam attiecīgi precizēt projektu vai papildināt projekta anotācijas I sadaļas 2.punktu ar informāciju par to, kādā veidā vēlētājs uzzinās, kurai attiecīgajai vēlēšanu komisijai vēlēšanu aploksne ir adresējama, un kāds ir kārtas numurs, ar kādu vēlētājs reģistrēts vēlētāju sarakstā. | Ņemts vērā. | | Papildināts anotācijas I sadaļas 2. punkts. |
| 2. |  | | **Iekšlietu ministrija** (29.05.2019. atzinums Nr.1-57/1250):  Precizēt projekta anotācijas III sadaļu atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” prasībām (saskaņā ar pievienoto pielikumu). | Ņemts vērā. | | Precizēta anotācijas III sadaļa. |
| 3. |  | | **Iekšlietu ministrija** (29.05.2019. atzinums Nr.1-57/1250):  Ievērojot, ka projektam ir finansiāla ietekme uz valsts budžetu, proti, Iekšlietu ministrijai projekta prasību īstenošanai 2020.gadā nepieciešams papildu finansējums 60 404 *euro* apmērā, projektam ir pievienojams Ministru kabineta protokollēmuma projekts, paredzot, ka jautājumu par Iekšlietu ministrijai papildu nepieciešamo finansējumu Vēlētāju reģistra un e-pakalpojuma “Reģistrācija balsošanai pa pastu vēlētājiem, kuri uzturas ārvalstīs” programmatūras pilnveidošanai izskatīt likumprojekta “Par vidēja termiņa budžeta ietvaru 2020., 2021. un 2022. gadam” un likumprojekta “Par valsts budžetu 2020. gadam” sagatavošanas un izskatīšanas procesā kopā ar visu ministriju un citu centrālo valsts iestāžu prioritāro pasākumu pieteikumiem. | Ņemts vērā. | | Projektam pievienots Ministru kabineta sēdes protokollēmuma projekts. |
| 4. | 3. panta otrās daļas 1. un 2. punkts:  (2) Pieteikumu balsošanai pa pastu vēlētājs iesniedz:  1) izmantojot Valsts pārvaldes pakalpojumu portālā [www.latvija.lv](http://www.latvija.lv) vai Pilsonības un migrācijas lietu pārvaldes oficiālo tīmekļvietni [www.pmlp.gov.lv](http://www.pmlp.gov.lv);  2) izmantojot oficiālajā tīmekļvietnē pieejamo bezmaksas elektronisko pakalpojumu;  3) Centrālās vēlēšanu komisijas noteiktajās Latvijas Republikas diplomātiskajās vai konsulārajās pārstāvniecībās, ierodoties personiski vai nosūtot to pa pastu. Latvijas Republikas diplomātiskā vai konsulārā pārstāvniecība nosūta vēlētāju pieteikumus Centrālajai vēlēšanu komisijai;  4) nosūtot pa pastu Centrālajai vēlēšanu komisijai. | | **Iekšlietu ministrija** (26.06.2019. atzinums Nr.1-57/1481):  Izteikt Projekta 3.panta otro daļu (Republikas pilsētas domes un novada domes vēlēšanu likuma (turpmāk – Likums) 33.1 panta otro daļu) šādā redakcijā:  "(2) Pieteikumu balsošanai pa pastu vēlētājs iesniedz:  1) izmantojot Valsts pārvaldes pakalpojumu portālā [www.latvija.lv](http://www.latvija.lv) vai Pilsonības un migrācijas lietu pārvaldes oficiālajā tīmekļvietnē pieejamo bezmaksas elektronisko pakalpojumu;  2) izmantojot oficiālo elektronisko adresi;  3) Centrālās vēlēšanu komisijas noteiktajās Latvijas Republikas diplomātiskajās vai konsulārajās pārstāvniecībās, ierodoties personiski vai nosūtot to pa pastu. Latvijas Republikas diplomātiskā vai konsulārā pārstāvniecība nosūta vēlētāju pieteikumus Centrālajai vēlēšanu komisijai;  4) nosūtot pa pastu Centrālajai vēlēšanu komisijai."  Tādējādi precizējot Likuma 33.1 panta otrās daļas 1.punktā lietoto terminoloģiju atbilstoši citos normatīvajos aktos lietotajai – Ministru kabineta 2017.gada 4.jūlija noteikumi Nr.400 “Valsts pārvaldes pakalpojumu portāla noteikumi” un Ministru kabineta 2018.gada 25.septembra noteikumi Nr.611 “Kārtība, kādā iestādes ievieto informāciju internetā”.  Savukārt, ņemot vērā to, ka no sākotnējās ietekmes novērtējuma ziņojuma (anotācijas) secināms, ka pieteikumu varēs iesniegt, izmantojot oficiālo elektronisko adresi, nepieciešams attiecīgi precizēt Projektā ietverto Likuma 33.1 panta otrās daļas 2.punktu. | Ņemts vērā. | | Likumprojekta 3. pants (likuma 33.1panta otrā daļa):  (2) Pieteikumu balsošanai pa pastu vēlētājs iesniedz:  1) izmantojot Valsts pārvaldes pakalpojumu portālā [www.latvija.lv](http://www.latvija.lv) vai Pilsonības un migrācijas lietu pārvaldes oficiālajā tīmekļvietnē pieejamo bezmaksas elektronisko pakalpojumu;  2) izmantojot oficiālo elektronisko adresi;  3) Centrālās vēlēšanu komisijas noteiktajās Latvijas Republikas diplomātiskajās vai konsulārajās pārstāvniecībās, ierodoties personiski vai nosūtot pieteikumu pa pastu. Latvijas Republikas diplomātiskā vai konsulārā pārstāvniecība nosūta vēlētāja pieteikumu Centrālajai vēlēšanu komisijai;  4) nosūtot pa pastu Centrālajai vēlēšanu komisijai. |
| 5. | 3. panta ceturtā daļa:  (4) Saņemot pieteikumu balsošanai pa pastu, Centrālā vēlēšanu komisija pārliecinās, ka vēlētāju reģistrā ir iekļautas ziņas, kas apliecina, ka personai ir tiesības vēlēt attiecīgo domi, un reģistrē pieteikumu vēlētāju reģistrā, ierakstot elektroniskā pasta adresi, uz kuru nosūtāma tīmekļvietnes adrese (saite), kurā būs pieejami balsošanas materiāli. | | **Iekšlietu ministrija** (26.06.2019. atzinums Nr.1-57/1481):  Izslēgt Projekta 3.panta ceturtajā daļā (Likuma 33.1 panta ceturtā daļa) vārdus “ierakstot elektroniskā pasta adresi”.  Projekta 3.pantā (Likuma 33.1 panta ceturtā daļa) noteikts, ka, saņemot pieteikumu balsošanai pa pastu, Centrālā vēlēšanu komisija pārliecinās, ka Vēlētāju reģistrā ir iekļautas ziņas, kas apliecina, ka personai ir tiesības vēlēt attiecīgo domi, un reģistrē pieteikumu Vēlētāju reģistrā, ierakstot elektroniskā pasta adresi, uz kuru nosūtāma tīmekļvietnes adrese (saite), kurā būs pieejami balsošanas materiāli.  Atbilstoši Vēlētāju reģistra likuma 6.pantā noteiktajam Vēlētāju reģistrā netiek iekļautas ziņas par vēlētāja elektroniskā pasta adresi, līdz ar to nav tiesiska pamata šādu ziņu iekļaušanai Vēlētāju reģistrā. | Daļēji ņemts vērā. | | Projektam pievienotajā Ministru kabineta sēdes protokollēmuma projektā ir paredzēts uzdevums Tieslietu ministrijai izstrādāt likumprojektu "Grozījumi Vēlētāju reģistra likumā", kā arī ir aizpildīta anotācijas IV sadaļa "Tiesību akta projekta ietekme uz spēkā esošo tiesību normu sistēmu". |
| 6. | 5. Papildināt pārejas noteikumus ar 14. punktu šādā redakcijā:  "Grozījumi, kas paredz aizstāt likuma tekstā vārdus "Iedzīvotāju reģistrā" ar vārdiem "Fizisko personu reģistrā" stājas spēkā 2020. gada 1. jūlijā". | | **Iekšlietu ministrija** (26.06.2019. atzinums Nr.1-57/1481):  Aizstāt Projekta 5.pantā vārdus un skaitļus “stājas spēkā 2020.gada 1.jūlijā” ar vārdiem “stājas spēkā vienlaikus ar Fizisko personu reģistra likumu”.Informējam, ka ir izstrādāts likumprojekts “Grozījumi Fizisko personu reģistra likumā”, kas tiks izsludināts Valsts sekretāru 2019.gada 11.jūlija sanāksmē un kurā paredzēts grozīt Fizisko personu reģistra likuma spēkā stāšanās termiņu. | Ņemts vērā. | | 5. Papildināt pārejas noteikumus ar 14. punktu šādā redakcijā:  "14. Grozījumi, kas paredz aizstāt likuma tekstā vārdus "Iedzīvotāju reģistrā" ar vārdiem "Fizisko personu reģistrā", stājas spēkā vienlaikus ar Fizisko personu reģistra likumu". |
| 7. |  | | **Iekšlietu ministrija** (26.06.2019. atzinums Nr.1-57/1481):  Iekšlietu ministrija ir veikusi izvērtējumu par iespējamajiem resursu avotiem Projekta īstenošanas nodrošināšanai un informē, ka nevar nodrošināt tā īstenošanu Iekšlietu ministrijai pamatfunkciju izpildei piešķirto valsts budžeta līdzekļu ietvaros, vienlaikus kā alternatīvu risinājumu rosinot Projektam pievienojamajā Ministru kabineta protokollēmuma projektā iekļaut punktu, kas paredz tā īstenošanai papildu nepieciešamo finansējumu Vēlētāju reģistra un e-pakalpojuma “Reģistrācija balsošanai pa pastu vēlētājiem, kuri uzturas ārvalstīs” programmatūras pilnveidošanai nodrošināt, veicot Iekšlietu ministrijas bāzes izdevumu precizēšanu (palielināšanu) atbilstoši Ministru kabineta 2012.gada 11.decembra noteikumu Nr.867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” 10.7.apakšpunktam. | Ņemts vērā. | | Projektam pievienots Ministru kabineta sēdes protokollēmuma projekts. |
| 8. | Anotācijas III un VII sadaļa | | **Finanšu ministrija** (29.05.2019. atzinums Nr.12/A-2-4/2484):  Lūdzam papildināt Likumprojekta anotācijas VII sadaļas 1.punktu, kā projekta izpildē iesaistīto institūciju norādot arī PMLP, kā arī redakcionāli precizēt anotācijas III sadaļu, kā kārtējo gadu norādot 2019.gadu atbilstoši Ministru kabineta 2009.gada 15.decembra instrukcijai Nr.19 “Tiesību akta projekta sākotnējās ietekmes izvērtēšanas kārtība. | Ņemts vērā. | | Precizēta anotācijas III un VII sadaļa. |
| 9. | Anotācijas III sadaļas 6. punkts:  Atbilstoši Diasporas likuma 17. pantam un pārejas noteikumu 11. punktam diasporas politiku finansē no valsts budžeta līdzekļiem, paredzot pienācīgu, ilgtermiņā plānojamu, diasporas skaitliskā sastāva un aktivitāšu dinamikai pielāgojamu finansējumu. Diasporas politiku var finansēt arī no citiem avotiem. Šā likuma [17. pantā](https://likumi.lv/ta/id/302998#p17) noteikto par to, ka diasporas politiku finansē no valsts budžeta līdzekļiem, paredzot pienācīgu, ilgtermiņā plānojamu, diasporas skaitliskā sastāva un aktivitāšu dinamikai pielāgojamu finansējumu, nodrošina ne vēlāk kā plānojot 2020. gada valsts budžetu. | | **Finanšu ministrija** (19.07.2019.atzinums):  Jāsvītro anotācijas III sadaļas 6.punkta pēdējā rindkopā sniegtā informācija par Diasporas likuma 17.pantu un pārejas noteikumu 11.punktu, ņemot vērā, ka tā neattiecas uz nepieciešamā finansējuma aprēķiniem. | Ņemts vērā. | | Tā kā ir būtiski norādīt, ka likumdevējs ir pieņēmis lēmumu, ka diasporas politiku finansē no valsts budžeta līdzekļiem, paredzot pienācīgu, ilgtermiņā plānojamu, diasporas skaitliskā sastāva un aktivitāšu dinamikai pielāgojamu finansējumu, un tas ir jānodrošina ne vēlāk kā plānojot 2020. gada valsts budžetu, atsauce uz Diasporas likumu ir ietverta anotācijas III sadaļas 8. punktā: "Atbilstoši Diasporas likuma 17. pantam un pārejas noteikumu 11. punktam diasporas politiku finansē no valsts budžeta līdzekļiem, paredzot pienācīgu, ilgtermiņā plānojamu, diasporas skaitliskā sastāva un aktivitāšu dinamikai pielāgojamu finansējumu. Diasporas politiku var finansēt arī no citiem avotiem. Šā likuma [17. pantā](https://likumi.lv/ta/id/302998#p17) noteikto par to, ka diasporas politiku finansē no valsts budžeta līdzekļiem, paredzot pienācīgu, ilgtermiņā plānojamu, diasporas skaitliskā sastāva un aktivitāšu dinamikai pielāgojamu finansējumu, nodrošina ne vēlāk kā plānojot 2020. gada valsts budžetu." |
| Atbildīgā amatpersona | |  | | |
|  | | (paraksts) | | |

Inta Salinieka

|  |
| --- |
|  |
| Tieslietu ministrijas Valststiesību departamenta direktore |
|  |
| 67036980 |
|  |
| Inta.Salinieka@tm.gov.lv |
|  |